 Intaas kaddib, madaxweyne Muuse Biixi Cabdi, waxa uu warbixin dhinacyo badan taabanaysa ka dhegaystay wasiirka wasaaradda Horumarinta Maaliyadda, Mudane Yuusuf Maxamed Cabdi, kaas oo si qoto dheer uga xog-warramay horumarka ay wasaaraddu ku tallaabsatay muddadii uu gadh-wadeenka ka ahaa, waxana uu yidhi, Madaxweyne muddadii aanu joognay waxa aanu aad xoogga u saarnay kobcinta dakhliga qaranka oo aanu maamulkii cashuurraha dib u eegin iyo dib-u-habayn dheer ku samaynay, welina aanu wadno iyo cashuurradaha berriga oo iyagana aanu doonayno inaanu aad xoogga u saarno, dal kasta oo adduunka ka jiraana waxa uu ku tiirsan yahay cashuurraha berriga, sidoo kale waxa aanu diyaarinay siyaasaddii miisaaniyadda, waxa kale oo aanu soo saarnay miisaaniyaddii qaranka ee 2018-ka, nidaamka shaqaalaha ee wasaaradda horumarinta maaliyadda, ayaanu isagana is-beddel ku samaynay. 